

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestskej rady v Starej Ľubovni**

**Číslo:** VII/2019

**Dňa:** 05.09.2019

**K bodu programu:** **č. 13**

**Názov materiálu:** **Projekt „Prestrešenie pódia v parku na Nám. gen. Štefánika v Starej Ľubovni“ – návrh na schválenie podania žiadosti o poskytnutie NFP a spolufinancovania projektu**

**Materiál obsahuje:** Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovala:** Mgr. Emília Mačugová

projektový referent

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **s c h v a ľ u j e**
2. predloženie žiadosti o poskytnutie nenávratného finančného príspevku z Európskeho poľnohospodárskeho fondu pre rozvoj vidieka a štátneho rozpočtu, prostredníctvom Programu rozvoja vidieka 2014 - 2020, na základe výzvy Miestnej akčnej skupiny ĽUBOVNIANSKO zastupujúcej Pôdohospodársku platobnú agentúru, na projekt **„Prestrešenie pódia v parku na Nám. gen. Štefánika v Starej Ľubovni“**;
3. zabezpečenie realizácie projektu v súlade s výzvou;
4. zabezpečenie spolufinancovania projektu vo výške 26 000 € z celkových oprávnených výdavkov;
5. zabezpečenie financovania neoprávnených výdavkov projektu predstavujúcich rozdiel medzi celkovými oprávnenými výdavkami projektu a žiadaným NFP a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov projektu.

**D ô v o d o v á s p r á v a**

Jednou z povinných príloh k žiadosti o poskytnutie finančných prostriedkov je aj uznesenie mestského zastupiteľstva vyjadrujúceho súhlas s realizáciou a zabezpečení spoluúčasti na financovaní prekladaného projektu. Spoluúčasť na financovaní projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným príspevkom a zároveň ako spolufinancovanie prípadnej celkovej výšky neoprávnených výdavkov identifikovaných na základe zníženia výšky celkových oprávnených výdavkov projektu, ku ktorému môže dôjsť v procese posudzovania žiadosti o NFP.

Predmetom žiadosti o poskytnutie NFP na realizáciu projektu **„Prestrešenie pódia v parku na Nám. gen. Štefánika v Starej Ľubovni“** bude prestrešenie jestvujúceho pódia na Nám. gen. Štefánika v Starej Ľubovni, kde prebiehajú rôzne športové a kultúrne podujatia, keďže pódium je súčasnosti dočasne prekryté len montovanou plachtovo oblúkovou oceľovou konštrukciou. Navrhované riešenie prestrešenia pódia s netradičným tvarom evokuje prírodné motívy a ľudovú architektúru. Nové prestrešenie pódia tak má nielen funkčné využitie pozitívne vplývajúce na kvalitu organizovaných podujatí, ale dotvára príjemný vzhľad existujúceho parku so zreteľom na prírodnú zložku.

Maximálna možná výška finančného príspevku projektu v danej výzve je 30 000 €. Žiadosť o poskytnutie nenávratného finančného príspevku sa podáva vyhlasovateľovi výzvy - Miestnej akčnej skupine ĽUBOVNIANSKO zastupujúcej Pôdohospodársku platobnú agentúru v termíne do 10.10.2019.