

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: VII/2019**

**Dňa: 05.09.2019**

**K bodu programu:** **č. 12**

**Názov materiálu: Projekt "Dobudovanie základnej technickej infraštruktúry pre obyvateľov MRK v meste Stará Ľubovňa" - schválenie podania žiadosti o nenávratný finančný príspevok a spolufinancovania projektu**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

projektový referent a ŠFRB

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie ŽoNFP za účelom realizácie projektu **"Dobudovanie základnej technickej infraštruktúry pre obyvateľov MRK v meste Stará Ľubovňa"** realizovaného v rámci výzvy Ministerstva vnútra SR kód výzvy: OPLZ-PO6-SC611-2019-1, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015-2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške min. 5 % z celkových oprávnených výdavkov;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo vnútra SR vyhlásilo dňa 26.06.2019 *Výzvu na predkladanie ŽoNFP zameranú na podporu dobudovania základnej technickej infraštruktúry*, kód výzvy OPLZ-PO6-SC611-2019-1. Mesto Stará Ľubovňa plánuje podať ŽoNFP v termíne uzavretia 1. hodnotiaceho kola výzvy, aktuálne predĺženého na 16.09.2019.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

Financovanie celkových oprávnených výdavkov projektu bude realizované v súlade s pravidlami stanovenými v platnej Stratégii financovania EŠIF, a to nasledovne:

* 85 % Európsky fond regionálneho rozvoja,
* 10 % Štátny rozpočet,
* 5 % spolufinancovanie zo zdrojov žiadateľa.

Zámerom Mesta Stará Ľubovňa je navýšenie počtu rómskych domácností na území mesta Stará Ľubovňa s kvalitnejšími podmienkami bývania, snaha o aktívnu participáciu príslušníkov marginalizovaných rómskych komunít na verejnom živote a v konečnom dôsledku ich uplatnenia sa na trhu práce.

Prostredníctvom realizácie hlavnej aktivity projektu → podpora dobudovania základnej technickej infraštruktúry, chceme vybudovať a zrekonštruovať miestne pozemné komunikácie, so zreteľom na aktívnejšie zapojenie členov komunity na riešení problémov ich sociálnej exklúzie a marginalizácie. Projekt je zameraný na separované rómske osídlenia v členení na:

* SNP ul. (koncentrácia v rámci obce) s počtom obyvateľov 112,
* miestna časť Podsadek (koncentrácia v rámci obce) s počtom obyvateľov 1 245,
* Továrenská ul. (na okraji obce) s počtom obyvateľov 183.

V rámci projektu plánujeme vybudovať:

* nový úsek chodníka na Mýtnej ul., ktorý nadväzuje na už jestvujúci za novou lavičkou,
* nový úsek chodníka na SNP ul. pri rieke Jakubianka, toho času trasovaný ako poľný chodník,
* nový úsek cesty na SNP ul. (pozdĺž hrádze).

V rámci projektu plánujeme zrekonštruovať:

* chodník na Hviezdoslavovej ul. so začiatkom pred oceľovou lávkou ponad rieku Poprad pokračujúci až po Garbiarsku ul.,
* chodníky na Garbiarskej a SNP ul. až ku križovatke s ul. Prešovskou, končiac pri poslednom rodinnom dome na SNP ul. (plynulé napojenie nového úseku chodníka na SNP ul. pri rieke Jakubianka),
* miestnu panelovú komunikáciu v rómskej osade Podsadek,
* miestnu panelovú komunikáciu v rómskej osade na Továrenskej ul.,
* asfaltovú vozovku miestneho významu na Hviezdoslavovej ul.

Maximálna výška pomoci nenávratného finančného príspevku je výzvou stanovená na 1 425 000,00 € a závisí od počtu podporených osôb MRK, ide o max. limit oprávnený pri podpore 1 100 a viac osôb MRK.

**Celková výška oprávnených výdavkov projektu je ... € s DPH, z toho ... € (95 %) predstavuje žiadaná výška NFP a ... € (5 %) s DPH spolufinancovanie Mesta Stará Ľubovňa.**

Sprostredkovateľský orgán zabezpečí vydanie rozhodnutia najneskôr v termíne do 70 pracovných dní od konečného termínu príslušného hodnotiaceho kola. Sprostredkovateľský orgán si vyhradzuje právo na predĺženie lehoty na vydanie rozhodnutia o ŽoNFP.