

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: VII/2019**

**Dňa:** 05.09.2019

**K bodu programu:** **č. 15**

**Názov materiálu: Návrh zmeny VZN č. 54 o dodržiavaní verejného poriadku a verejnej čistoty na území mesta Stará Ľubovňa**

**Materiál obsahuje**: Návrh uznesenia

Dôvodová správa

Návrh VZN č. 54

**Materiál predkladá:**  JUDr. Katarína Železníková

ved. odd. vnútornej správy a služieb obyvateľstva

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovala:** JUDr. Katarína Železníková

ved. odd. vnútornej správy a služieb obyvateľstva

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**schvaľuje**

návrh zmeny Všeobecne záväzného nariadenia č. 54 o dodržiavaní verejného poriadku a verejnej čistoty na území mesta Stará Ľubovňa v zmysle predloženého návrhu.

**D ô v o d o v á s p r á v a**

Vzhľadom k tomu, že sa menil zákon č. 135/1961 Zb. o pozemných komunikáciách, konkrétne ustanovenie § 9 ods. 2, ktoré je účinné od 20.05.2018, správca miestnej komunikácie je povinný odstraňovať závady v schodnosti miestnych komunikácií, a preto je nutné novelu zákona aplikovať už do prijatého VZN č. 54.

Legislatívny rámec zákona č. 135/1961 Zb. o pozemných komunikáciách:

(2) Závady v schodnosti miestnych komunikácií určených pre chodcov alebo v schodnosti chodníkov sú bez prieťahov povinní odstraňovať správcovia miestnych komunikácií.

(3) Na odstraňovanie závad v zjazdnosti, prípadne schodnosti možno používať chemické posypové materiály v súlade s osobitnými predpismi a len tam, kde je to nevyhnutne potrebné. Spôsob a rozsah ich použitia ustanovuje vykonávací predpis.

(4) Pri znečistení diaľnice, cesty alebo miestnej komunikácie, ktoré spôsobí alebo môže spôsobiť závadu v zjazdnosti, je povinný ten, kto znečistenie spôsobil, bez prieťahov ho odstrániť a komunikáciu uviesť do pôvodného stavu; ak sa tak nestane, je povinný uhradiť správcovi komunikácie náklady spojené s odstránením znečistenia a s uvedením komunikácie do pôvodného stavu.

(5) Pri poškodení diaľnice, cesty alebo miestnej komunikácie, ktoré spôsobí alebo môže spôsobiť závadu v zjazdnosti, je povinný ten, kto poškodenie spôsobil, uhradiť správcovi komunikácie náklady spojené s odstránením poškodenia a s uvedením komunikácie do pôvodného stavu, pokiaľ sa nedohodne so správcom komunikácie, že poškodenie odstráni sám.

(6) Ustanovenie odsekov 4 a 5 platí aj pri poškodení alebo znečistení, ktoré spôsobí alebo môže spôsobiť závadu v schodnosti miestnych komunikácií určených pre chodcov alebo v schodnosti chodníkov.

V čl. 7 (5) dodržiavanie verejného poriadku ods. 4 písm. a) je znenie prevzaté z občianskeho zákonníka, a to konkrétne ust. § 127 a písm. f) a g) VZN sú prevzaté znenia zo zákona o priestupkoch. Zákon o priestupkoch v ustanovení § 86 písm. b) presne špecifikuje, ktoré priestupky v blokovom konaní prejednávajú obce, a to priestupky proti verejnému poriadku podľa [§ 47](https://www.epi.sk/zz/1990-372/vsetky-znenia#f1900082) a [48](https://www.epi.sk/zz/1990-372/vsetky-znenia#f1900118), priestupky proti občianskemu spolunažívaniu podľa [§ 49](https://www.epi.sk/zz/1990-372/vsetky-znenia#f1900123), priestupky proti majetku podľa [§ 50](https://www.epi.sk/zz/1990-372/vsetky-znenia#f1900138), ako aj priestupky proti poriadku v správe vykonávanej obcou ([§ 21 ods. 1](https://www.epi.sk/zz/1990-372/vsetky-znenia#f1899732), [§ 24 ods. 1 písm. a)](https://www.epi.sk/zz/1990-372/vsetky-znenia#f1899853), [§ 26 ods. 1](https://www.epi.sk/zz/1990-372/vsetky-znenia#f1899877), [§ 27 ods. 1 písm. b)](https://www.epi.sk/zz/1990-372/vsetky-znenia#f1899886), [§ 30 ods. 1](https://www.epi.sk/zz/1990-372/vsetky-znenia#f1899919), [§ 32 ods. 1](https://www.epi.sk/zz/1990-372/vsetky-znenia#f1899937), [§ 34 ods. 1](https://www.epi.sk/zz/1990-372/vsetky-znenia#f1899960), [§ 35 ods. 1](https://www.epi.sk/zz/1990-372/vsetky-znenia#f1899972), [§ 45](https://www.epi.sk/zz/1990-372/vsetky-znenia#f1900067) a [46](https://www.epi.sk/zz/1990-372/vsetky-znenia#f1900073)) a priestupky porušenia všeobecne záväzného nariadenia obce. Vzhľadom k uvedenému nie je potrebné preberať presné znenia zo zákona, keďže už samotný zákon na to odkazuje.



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Všeobecne záväzné**

**nariadenie č. 54**

**O DODRŽIAVANÍ VEREJNÉHO PORIADKU A VEREJNEJ ČISTOTY NA ÚZEMÍ MESTA STARÁ ĽUBOVŇA**

**Návrh tohto všeobecne záväzného nariadenia v zmysle § 6 ods. 4 zákona č. 369/1990 Zb. o obecnom zriadení v znení neskorších predpisov:**

|  |  |
| --- | --- |
| Vyvesený na úradnej tabuli mesta dňa: | 08.08.2019 |
| Zverejnený na internetovej stránke mesta dňa: | 08.08.2019 |
| Dátum začiatku lehoty na pripomienkové konanie: | 08.08.2019 |
| Dátum ukončenia lehoty pripomienkového konania: | 26.08.2019 |
| Vyhodnotenie pripomienok k návrhu VZN uskutočnené dňa: | 28.08.2019 |

Pripomienky zaslať:

* **písomne na adresu:**  Mesto Stará Ľubovňa, Mestský úrad, Obchodná 1,

064 01 Stará Ľubovňa

* **elektronicky na adresu:** [katarina.zeleznikova@staralubovna.sk](mailto:katarina.zeleznikova@staralubovna.sk)

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

**Schválené všeobecne záväzné nariadenie:**

|  |  |
| --- | --- |
| Na rokovaní MsZ v Starej Ľubovni: |  |
| Vyhlásené vyvesením na úradnej tabuli mesta: |  |
| VZN nadobúda účinnosť dňom: |  |



**MESTO STARÁ ĽUBOVŇA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mesto Stará Ľubovňa podľa § 6 ods. 2, v nadväznosti na § 4 ods. 5 zákona č. 369/1990 Zb. o obecnom zriadení v znení neskorších zmien a doplnkov a podľa § 53 ods. 2 zákona č. 58/2014 Z.z. o výbušninách, výbušných predmetoch a munícii a o zmene a doplnení niektorých zákonov v y d á v a

**Všeobecne záväzné**

**nariadenie č. 54**

**O DODRŽIAVANÍ VEREJNÉHO PORIADKU A VEREJNEJ ČISTOTY NA ÚZEMÍ MESTA STARÁ ĽUBOVŇA**

**schválené uznesením MsZ č. XXV/2013 pod č. 623 zo dňa 12.09.2013**

**zmeny a doplnky:**

**uznesenie MsZ č. XII/2016 pod č. 260 zo dňa 18.02.2016,**

**uznesenie MsZ č. XXXVII/2018 pod č. 952 zo dňa 25.10.2018,**

**uznesenie MsZ č. .......... pod č. ........ zo dňa ........ .**

**Čl. 1**

**Úvodné ustanovenia**

1. Predmetom úpravy podľa tohto Všeobecne záväzného nariadenia (ďalej len VZN) je určenie podmienok a zásad starostlivosti pri dodržiavaní verejného poriadku a verejnej čistoty na území mesta Stará Ľubovňa.
2. Účelom úpravy tohto VZN je ustanovenie podmienok dodržiavania verejného poriadku a verejnej čistoty, ktoré sú základným predpokladom ochrany a zveľaďovania životného prostredia a kvality susedského a občianskeho spolunažívania v meste.

**Čl. 2**

**Vymedzenie základných pojmov**

Pre účely tohto VZN sa rozumie:

1. **verejným priestranstvom** sú všetky miesta, priestory a plochy, ktoré slúžia verejnému užívaniu. Sú to:

* cesty, miestne komunikácie, ulice, chodníky, námestia, mosty,
* parky, verejná zeleň a účelové plochy pre športovanie,
* okolie podnikov, organizácií a rodinných domov,
* priestranstvá občianskej vybavenosti,
* areály škôl, okolie kostolov a cirkevných budov,
* iné verejné priestranstvá, ktoré slúžia na verejné užívanie resp. sú verejne prístupné a sú vo vlastníctve mesta,

1. **užívaním verejného priestranstva** je využívanie priestorov verejných priestranstiev obyvateľmi mesta ako aj inými osobami obvyklým spôsobom. Užívaním verejného priestranstva obvyklým spôsobom nie je jeho využívanie osobitným spôsobom v rozsahu príslušného oprávnenia alebo povolenia,
2. **miestne komunikácie** sú všeobecne prístupné a užívané cesty, ulice, námestia, chodníky, parkoviská, odstavné plochy, lávky, mosty, verejné priechody, verejné schodištia,
3. **nočným kľudom** je doba (časový úsek) určený pre zabezpečenie zdravého a nerušeného pokoja a odpočinku obyvateľov mesta v záujme dosiahnutia slušného občianskeho spolunažívania a dobrých susedských vzťahov,
4. **trvalo primeraným upratovaním a udržiavaním čistoty a poriadku** sa rozumie pravidelný výkon činností, ktorých účelom je zbavenie vymedzeného priestoru nečistôt a iných závad, najmä očistením od papiera a iného odpadu, pokosením trávy, vhodným formovaním krovitej a stromovej zelene, resp. odstránenie následkov iného možného nebezpečenstva na živote alebo zdraví,
5. **zdravým spôsobom života obyvateľov mesta** sa rozumie navodzovanie a trvalé udržiavanie pokojného stavu medzi obyvateľmi, a to zdržaním sa všetkého, čím by nad mieru primeranú pomerom došlo k obťažovaniu iného alebo k ohrozeniu výkonu práv iného,
6. **obytná zóna** – časť územia mesta funkčne určená pre bývanie, najmä sídlisko a časti so zástavbou rodinných domov.

**Čl. 3**

**Miestne komunikácie ~~– cesty~~**

1. Za údržbu, čistotu a zjazdnosť miestnych komunikácií v meste Stará Ľubovňa a za pravidelné čistenie prejazdných úsekov ciest zodpovedá správca miestnej komunikácie, a to príspevková organizácia mesta Stará Ľubovňa, Verejnoprospešné služby.
2. Údržbou, udržiavaním čistoty a zjazdnosti miestnych komunikácií, najmä cesty sa rozumie najmä ich zametanie, kropenie, umývanie, odstraňovanie snehu a poľadovice a čistenie kanalizačných a uličných (dažďových) vpustí.
3. Údržbou, udržiavaním čistoty a schodnosti chodníkov sa rozumie najmä ich zametanie, zmývanie, splachovanie, odstraňovanie blata, snehu, poľadovice, buriny, odpadkov a iných nečistôt brániacich ich riadnemu užívaniu.
4. Čistenie sa vykonáva po celej šírke a dĺžke miestnej komunikácie, pričom musí byť vykonávané tak, aby chodci boli čo najmenej obťažovaní.
5. Miestne komunikácie sú počas zimnej údržby udržiavané najmä inertným posypom a pluhovaním. V nevyhnutných situáciách je možné použiť posypovú soľ.

**~~Čl. 4~~**

**~~Miestne komunikácie – chodníky~~**

1. ~~Za údržbu, čistotu a schodnosť chodníkov zodpovedá :~~
2. ~~správca miestnej komunikácie, a to~~
3. ~~iné fyzické a právnické osoby, ktoré vlastnia, spravujú alebo užívajú nehnuteľnosť nachádzajúcu sa v súvislom zastavanom území mesta Stará Ľubovňa a hraničiacu s cestou alebo miestnou komunikáciou.~~
4. ~~Na území mesta Stará Ľubovňa je povinný čistiť chodníky, schody správca miestnej komunikácie, ktorou je príspevková organizácia mesta Stará Ľubovňa, Verejnoprospešné služby.~~
5. ~~Údržbou, udržiavaním čistoty a schodnosti chodníkov sa rozumie najmä ich zametanie, zmývanie, splachovanie, odstraňovanie blata, snehu, poľadovice, buriny, odpadkov a iných nečistôt brániacich ich riadnemu užívaniu.~~
6. ~~Čistenie sa vykonáva po celej šírke a dĺžke chodníka, pričom musí byť vykonávané tak, aby chodci boli čo najmenej obťažovaní.~~
7. ~~Zakazuje sa zhŕňať zmetené nečistoty do vozovky, na verejnú zeleň, do kanalizačných (kanálových) vpustí, na zelené pásy, alebo tieto ponechávať zhrnuté na chodníkoch, alebo ich spaľovať.~~

**~~Čl. 5~~**

**~~Zimná údržba chodníkov~~**

~~Fyzické a právnické osoby, ktorým zodpovednosť za schodnosť chodníkov vyplýva z práva vlastníctva, správy alebo užívania nehnuteľnosti, sú povinné:~~

1. ~~odstrániť sneh z chodníkov po celej šírke,~~
2. ~~poľadovicu odstrániť bezodkladne po jej vytvorení, a to včasným posypaním hmotami, ktoré zdrsnejú námrazu, t.j. inertnými materiálmi, a to po celej určenej šírke. Za zabezpečenie posypových hmôt zodpovedá povinná osoba (vlastník, správca, užívateľ),~~
3. ~~pri ďalšom zasnežení čistenie chodníkov v záujme zabezpečenia ich schodnosti opakovať viackrát bez zbytočného odkladu,~~
4. ~~sneh zhŕňať z chodníkov na okraj vozovky tak, aby bol zabezpečený prechod cez ulicu, prístup do domov a k inžinierskym sieťam (kanalizácia, vodovod, plyn) a k stanovištiam smetných nádob. Odvážanie nahromadeného snehu zabezpečuje správca komunikácie.~~

**Čl. ~~6~~ 4**

**Spôsoby užívania verejného priestranstva**

1. Spôsoby užívania verejného priestranstva:
   1. **obvyklé užívanie verejného priestranstva,**
   2. **osobitné užívanie verejného priestranstva.**
2. Obvyklé užívanie verejného priestranstva je využívanie priestorov verejných priestranstiev obyvateľmi mesta ako aj inými osobami obvyklým spôsobom.
3. Osobitným užívaním verejného priestranstva sa rozumie jeho využívanie nad obvyklú mieru alebo iné, než obvyklé účely, a to najmä:
4. užívanie verejného priestranstva na uloženie odpadu, postavenie stavebného zariadenia (napr. lešenie, ostatné stavebné zariadenie ), uloženie veľkoobjemového kontajneru,
5. užívanie verejného priestranstva na reklamné účely, propagačné a komerčné účely, prezentácie firiem a politických strán, (napr. umiestnenie informačných stojanov, vylepovanie plagátov ),
6. trvalé parkovanie vozidla mimo parkoviska,
7. užívanie verejného priestranstva na umiestnenie zábavných zariadení (napr. kolotočov, lunaparkov, cirkusov ),
8. užívanie verejného priestranstva v zmysle osobitného všeobecne záväzného nariadenia, ktorým sa upravujú podmienky predaja výrobkov a poskytovania služieb na trhových miestach,
9. užívanie verejného priestranstva pre poskytovanie dočasných pohostinských a reštauračných služieb v dočasných posedeniach pred trvalou prevádzkovou jednotkou (napr. letná terasa).
10. Bez povolenia mesta je osobitné používanie verejného priestranstva zakázané.
11. Po skončení osobitného užívania verejného priestranstva uviesť priestranstvo do pôvodného stavu. Ak sa tak nestane, uvedie priestranstvo do pôvodného stavu mesto na náklady znečisťovateľa.

**Čl. ~~7~~ 5**

**Dodržiavanie verejného poriadku**

* 1. Na území Mesta Stará Ľubovňa je každý povinný zdržať sa činností, ktoré narúšajú verejnú čistotu, verejný poriadok, zdravé podmienky a zdravý spôsob života obyvateľov mesta v rozpore so všeobecne záväznými právnymi predpismi, dobrými mravmi a všeobecne uznávanými pravidlami občianskeho spolužitia.
  2. Obyvatelia mesta, právnické osoby a fyzické osoby podnikatelia, ktoré majú vo vlastníctve, správe alebo inom užívaní bytový fond alebo iný nehnuteľný majetok, objekty obchodov alebo iných prevádzok poskytujúcich služby, ako aj majetok rodinných domov a priľahlých pozemkov, sú povinní zabezpečiť, aby miesta verejnosti prístupné boli riadne, včas a v potrebnom rozsahu udržiavané a vyčistené.
  3. Osoby uvedené v ods. 2. **sú povinné** v súvislosti s udržiavaním poriadku a čistoty najmä:

1. zabezpečovať pravidelné čistenie a sústavne dozerať na dodržiavanie čistoty na mieste verejnosti prístupnom,
2. zabezpečovať, aby užívaný majetok neohrozoval alebo nenarúšal verejnú čistotu, vzhľad alebo prostredie mesta, zdravé podmienky a zdravý spôsob života obyvateľov na území mesta,
3. zabezpečovať, aby užívaný majetok neobmedzoval alebo neohrozoval iného pri všeobecnom užívaní verejného priestranstva alebo miesta verejnosti prístupného,
4. zabezpečovať dostatočný počet odpadkových košov, ich pravidelné vyprázdňovanie, starať sa o čistotu ich okolia a o ich udržiavanie,
5. konáre stromov, kríkov a iných porastov, vyčnievajúce na chodníky a ulice pravidelne obstrihávať a upravovať tak, aby neprekážali a neohrozovali chodcov a nerušili bezpečnú cestnú premávku.
   1. V záujme ochrany verejného poriadku na území mesta Stará Ľubovňa **sa zakazuje**:
6. ~~obťažovať susedov alebo svoje okolie, alebo ohrozovať výkon práv iného nad primeranú mieru, a to najmä:~~

* ~~hlukom, prachom, popolčekom, dymom, plynmi, parami, pachmi, pevnými a tekutými odpadmi, svetlom, tienením a vibráciami,~~
* ~~ohrozovať a negatívne ovplyvňovať susedovu stavbu alebo pozemok úpravami pozemku alebo úpravami stavby na ňom zriadenej bez toho, že by urobil dostatočné opatrenie na upevnenie stavby alebo pozemku,~~
* ~~nesmie nechať chované zvieratá vnikať na susediaci pozemok,~~
* ~~nesmie nešetrne, prípadne v nevhodnej ročnej dobe odstraňovať zo svojej pôdy korene stromu alebo odstraňovať vetvy stromu presahujúce na jeho pozemok,~~

1. parkovať s vozidlami na chodníkoch, na cestnej zeleni a inej verejne prístupnej zeleni alebo parkovať na iných miestach, kde zastavenie alebo státie môže ohroziť bezpečnosť a plynulosť cestnej premávky alebo obmedziť jazdu vozidiel,
2. budiť na verejných priestranstvách verejné pohoršenie, a to najmä hlasitým nadávaním, pľuvaním, krikom, vykonávaním telesnej potreby, prípadne iným spôsobom porušovať zaužívané pravidlá slušného správania sa,
3. ničiť a poškodzovať pamiatkové objekty (napr. sochy, pamätníky, hroby a náhrobné kamene),
4. ničiť, znečisťovať sprejovými nápismi alebo inak poškodzovať súkromné, verejné objekty a zariadenia ako sú trvalé a dočasné stavby v obci, stĺpy verejného osvetlenia, elektrického vedenia, nádoby a koše na odpadky, autobusové zastávky, lavičky,
5. ~~znečistiť verejné priestranstvo, verejne prístupný objekt alebo znečistiť verejnoprospešné zariadenie plagátovou výzdobou, komerčnými a reklamnými oznamami alebo zanedbať povinnosť upratovania verejného priestranstva,~~
6. ~~úmyselne zničiť, poškodiť, znečistiť alebo neoprávnene odstrániť, zameniť, pozmeniť, zakryť alebo premiestniť turistickú značku alebo iné orientačné označenie~~
7. ~~poškodiť alebo neoprávnene zabrať verejné priestranstvo, verejne prístupný objekt alebo verejnoprospešné zariadenie.~~

**Čl. ~~8~~ 6**

**Zákaz používania pyrotechnických výrobkov**

1. Na celom území mesta Stará Ľubovňa sa **zakazuje** používanie pyrotechnických výrobkov kategórie F2, F3, P1 a T1 počas celého roka.
2. Zákaz používania pyrotechnických výrobkov podľa ods. 1 neplatí dňa 31.12. v čase od 16.00 h do 24.00 h a 01.01. v čase od 00.00.h do 03.00 h;

**Čl. ~~9~~ 7**

**Dodržiavanie verejného poriadku v čase nočného kľudu**

* + 1. Časom nočného kľudu je na celom území Mesta Stará Ľubovňa považovaný čas od 22.00 hod. do 6.00hod..
    2. Verejný poriadok v čase nočného kľudu je zakázané rušiť hlasovými a hlukovými prejavmi nad mieru primeranú pomerom ( spevom, produkciou hudby, hlukom motorov áut a motoriek, strojov).
    3. Toto obmedzenie sa nevzťahuje na:

1. prvý a posledný deň v roku,
2. akcie a podujatia organizované mestom Stará Ľubovňa,
3. akcie a podujatia riadne ohlásené a akceptované mestom,
4. vykonávanie prác, ktoré nemožno vykonať v inom čase, ako sú zimná údržba komunikácií, odstraňovanie havárií inžinierskych sietí.

**Čl. ~~10~~ 8**

**Kontrolná činnosť**

Kontrolnú činnosť nad dodržiavaním záväzného nariadenia vykonávajú:

1. pracovníci MsÚ poverení primátorom mesta,
2. mestská polícia,
3. hlavný kontrolór.

**Čl. ~~11~~ 9**

**Priestupky**

1. ~~Za priestupok podľa čl. 7 ods. 5 písm. a) až f) a i) možno uložiť pokutu do 33 eur, za priestupok podľa ods. 4 písm. g) až h) možno uložiť pokutu do 99 eur.~~
2. Za porušenie čl. 5 ods. 3 a ods. 5, čl. ~~8~~ 6 a ~~9~~ 7 tohto VZN možno uložiť pokutu do 33 eur.[[1]](#footnote-1)
3. Za porušenie tohto VZN právnickou osobou alebo fyzickou osobou oprávnenou na podnikanie môže mesto podľa § 27b ods. 2 zákona č. 369/1990 Zb. o obecnom zriadení v znení neskorších predpisov uložiť pokutu do výšky 6 638 €.
4. Porušenie ustanovení tohto VZN je možné sankcionovať aj v zmysle osobitných predpisov.
5. Na priestupky a ich prejednávanie sa vzťahuje všeobecný predpis o priestupkoch, a to zákon č. 372/1990 Zb. o priestupkoch v znení neskorších predpisov[[2]](#footnote-2).

**Čl. ~~12~~ 10**

**Záverečné ustanovenie**

1. Všeobecne záväzné nariadenie bolo schválené uznesením MsZ č. XXV/2013 dňa 12.09.2013, uznesením č. 623 a nadobúda účinnosť dňa 01.10.2013 .
2. Zmena VZN č. 54 bola schválená MsZ č. XII/2016 uznesením č. 260 dňa 18.02.2016 v Starej Ľubovni a nadobúda účinnosť dňom 14.03.2016.
3. Zmena VZN č. 54 bola schválená MsZ č. **XXXVII/2018** uznesením č. 952 dňa 25.10.2018 v Starej Ľubovni a nadobúda účinnosť dňom 15.11.2018.
4. Zmena VZN č. 54 bola schválená MsZ č. **.........**uznesením č. ...... dňa 05.09.2019 v Starej Ľubovni a nadobúda účinnosť dňom 01.11.2019.

**PhDr. Ľuboš Tomko, v.r.**

**primátor mesta**

1. Ust. § 48 zákona č. 372/1990 Zb. o priestupkoch [↑](#footnote-ref-1)
2. Ust. § 86 písm. b) zákona č. 372/1990 Zb. o priestupkoch [↑](#footnote-ref-2)