

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestskej rady v Starej Ľubovni**

**Číslo:** VII/2019

**Dňa:** 05.09.2019

**K bodu programu:** **č. 20.2**

**Názov materiálu:** **Projekt „Revitalizácia sadovníckych úprav na Nám. gen. Štefánika“ – návrh na schválenie podania žiadosti o poskytnutie NFP**

**Materiál obsahuje:** Návrh uznesenia

Dôvodová správa

**Materiál predkladá:** PhDr. Ľuboš Tomko

primátor mesta

**Materiál vypracovala:** Mgr. Emília Mačugová

projektový referent

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **s c h v a ľ u j e**
2. predloženie žiadosti o poskytnutie nenávratného finančného príspevku z Európskeho poľnohospodárskeho fondu pre rozvoj vidieka a štátneho rozpočtu, prostredníctvom Programu rozvoja vidieka 2014 - 2020, na základe výzvy Miestnej akčnej skupiny ĽUBOVNIANSKO zastupujúcej Pôdohospodársku platobnú agentúru, na projekt **„Revitalizácia sadovníckych úprav na Nám. gen. Štefánika“**;
3. zabezpečenie realizácie projektu v súlade s výzvou;
4. zabezpečenie spolufinancovania projektu;
5. zabezpečenie financovania neoprávnených výdavkov projektu predstavujúcich rozdiel medzi celkovými oprávnenými výdavkami projektu a žiadaným NFP a prípadnou celkovou výškou neoprávnených výdavkov identifikovaných na základe zníženia výšky celkových oprávnených výdavkov projektu.

**D ô v o d o v á s p r á v a**

Jednou z povinných príloh k žiadosti o poskytnutie finančných prostriedkov je aj uznesenie mestského zastupiteľstva vyjadrujúceho súhlas s realizáciou a zabezpečení spoluúčasti na financovaní prekladaného projektu. Spoluúčasť na financovaní projektu znamená, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje ako rozdiel medzi celkovými oprávnenými výdavkami projektu a žiadaným príspevkom a zároveň ako spolufinancovanie prípadnej celkovej výšky neoprávnených výdavkov identifikovaných na základe zníženia výšky celkových oprávnených výdavkov projektu, ku ktorému môže dôjsť v procese posudzovania žiadosti o NFP.

Predmetom žiadosti o poskytnutie NFP na realizáciu projektu **„Revitalizácia sadovníckych úprav na Nám. gen. Štefánika“** bude revitalizácia zelenej infraštruktúry a prvkov technického charakteru sústredenej po oboch stranách budovy Okresného úradu a parkoviska, ktoré sú v súčasnosti značne poškodené. Navrhovaná zeleň zvýši úžitkovú hodnotu, mikroklimatické a hygienické pomery a bude významným kompozičným prostriedkom k členeniu i zjednoteniu verejného priestranstva v rámci Nám. gen. Štefánika.

Maximálna možná výška finančného príspevku projektu v danej výzve je 30 000 €. Žiadosť o poskytnutie nenávratného finančného príspevku vo výške 14 000 € sa podáva vyhlasovateľovi výzvy - Miestnej akčnej skupine ĽUBOVNIANSKO zastupujúcej Pôdohospodársku platobnú agentúru v termíne do 27.09.2019.